paragraph_text: Jedan od začetnika sociološke teorije sustava. Studirao je pravo u Freiburgu u Breisgau (1946. – 1949.), a nakon pripravništva radio je kao službenik u tijelima javne uprave savezne države Donja Saska. Nakon dobivanja stipendije, odlazi na usavršavanje na Sveučilište Harvard, gdje dolazi u kontakt s Talcott Parsonsom i njegovom teorijom sustava. Promovirao je 1966. (doktor sociologije), a habilitirao na temi funkcija i posljedica formalne organizacije, tj. pravo i automatizam u javnoj upravi. Od 1968. do 1993. djelovao je kao profesor sociologije na Sveučilištu Bielefeld.